Σοφία Κυριακοπούλου

Η Σοφία Κυριακοπούλου, γεννημένη στις 29 Σεπτεμβρίου 1981 στο Μαρούσι Αττικής, είναι Ελληνίδα διεθνής καλαθοσφαιρίστρια. Διαθέτοντας ύψος 1,85 μέτρα αγωνίζεται ως Small Forward και Power Forward.

 Καριέρα σε συλλογικό επίπεδο 
Η Κυριακοπούλου ξεκίνησε την αγωνιστική της πορεία στα νεανικά τμήματα της Α.Ε. Καλλιθέας-Τζιτζιφιών.«Στον Ίκαρο η Κυριακοπούλου», άρθρο στον ιστότοπο Gazzetta.gr, 13 Ιουλίου 2013.

Ακολούθως αγωνίστηκε φορώντας τα χρώματα του Θριάμβου Αθηνών, μια εκ των ισχυρότερων ομάδων του δεύτερου μισού της δεκαετίας του 1990. Αξιοσημείωτα, τον Μάρτιο του 1999 συμμετείχε στον τελικό του Κυπέλλου Ελλάδος όπου ο Θρίαμβος του Νίκου Μαρίνου έχασε εν τέλει το τρόπαιο από το Σπόρτιγκ του Αλέκου Δάγλα.«Η ιστορία των τελικών Κυπέλλου Γυναικών» , πληροφορίες στον επίσημο ιστότοπο της Ε.Ο.Κ.

Επόμενος σταθμός της ήταν ο Δ.Α.Σ. Άνω Λιοσίων, ομάδα που επίσης τότε βρισκόταν στο απώγειο της ακμής της. Τον Φεβρουάριο του 2004, η Κυριακοπούλου πανηγύρισε με την ομάδα των Άνω Λιοσίων την κατάκτηση του Κυπέλλου Ελλάδος. Το Μάρτιο του 2005 ακολούθησε ένας ακόμη τελικός, στον οποίο όμως η Κυριακοπούλου έχασε εκ νέου τίτλο από το Σπόρτιγκ Αθηνών. Τον Απρίλιο του 2006 συμμετείχε στο All-Star Game Γυναικών που διοργανώθηκε στο Κλειστό Γυμναστήριο «Έσπερος» στην Καλλιθέα.«Οι κλήσεις για το All Star Game γυναικών», άρθρο στον ιστότοπο Contra.gr, 20 Μαρτίου 2006.

Τη διετία 2006-08 η Κυριακοπούλου φόρεσε τη φανέλλα του Παναθηναϊκού. Αμφότερες τις περιόδους η αθηναϊκή ομάδα τερμάτισε έκτη στο Πρωτάθλημα, ενώ αποκλείστηκε νωρίς στο Κύπελλο Ελλάδος. Το καλοκαίρι του 2008, ενώ για την απόκτησή της ενδιαφέρθηκε και ο Παγχιακός, η αθλήτρια επέλεξε να συνεχίσει την πορεία της στην ομάδα του Άρη Χολαργού.«Η νίκη είναι γένους θηλυκού!», άρθρο στον ιστότοπο Gazzetta.gr, 18 Οκτωβρίου 2008.

Ωστόσο ο σύλλογος αντιμετώπισε το επόμενο διάστημα σοβαρά οικονομικά και αγωνιστικά προβλήματα και το καλοκαίρι του 2009, μαζί με τέσσερις συμπαίκτριές της, η Κυριακοπούλου ξεκίνησε δικαστική διαμάχη με τη διοίκηση του Άρη Χολαργού, προκειμένου να της καταβληθούν δεδουλευμένα και να αποκτήσει την ελευθερία της.«Κερδίζουν την ελευθερία τους οι παίκτριες του Άρη Χολαργού», άρθρο στον ιστότοπο WePlayBall.gr, 4 Αυγούστου 2009. Ο σύλλογος αιτήθηκε την επιβολή 8μηνης ποινής στις αθλήτριες ώστε να μην χρειαστεί να καταβληθούν τα δεδουλευμένα και παράλληλα να τις διατηρήσει στις τάξεις του συλλόγου. Ωστόσο, τον Ιούλιο του 2009 το Α.Σ.Ε.Α.Δ. με την αιτιολογία πως οι αθλήτριες υπέπεσαν σε πειθαρχικά παραπτώματα επέβαλλε ποινή μόλις δύο μηνών,«Ανακοίνωση του Άρη Χολαργού», άρθρο στον ιστότοπο Sport24.gr, 12 Αυγούστου 2009. υποχρεώνοντας τον σύλλογο να καταβάλλει στις παίκτριες τα οφειλόμενα των υπόλοιπων και μάλιστα χωρίς να έχει δικαίωμα να τις διατηρήσει στο ρόστερ του.«Δικαιώθηκε η Σοφία Κυριακοπούλου από το ΑΣΕΑΔ!», άρθρο στον ιστότοπο WePlayBall.gr, 1 Οκτωβρίου 2009. Τον Σεπτέμβριο το Α.Σ.Ε.Α.Δ. επέτρεψε στην αθλήτρια να λάβει μεταγραφή ως ελεύθερη στη Φ.Ε.Α. Ν. Φιλαδέλφειας / Ν. Χαλκηδόνας, ακυρώνοντας σχετική προγενέστερη απαγόρευση της Ε.Ο.Κ.

Τον Απρίλιο του 2010 η Κυριακοπούλου συμμετείχε σε έναν ακόμη τελικό Κυπέλλου, στον οποίο η Φ.Ε.Α. γνώρισε συντριβή από τον πανίσχυρο Αθηναϊκό της χρονιάς εκείνης, ο οποίος κατέκτησε Triple Crown.«Ο Αθηναϊκός κατέκτησε και το κύπελλο (87-39 τη ΦΕΑ) και ολοκλήρωσε τη χρονιά με... triple crown», άρθρο στον ιστότοπο Sport24.gr, 18 Απριλίου 2010.«Πήρε και το Κύπελλο ο Αθηναϊκός» , άρθρο στον ιστότοπο Sport.gr, 18 Απριλίου 2010. Αυτή ήταν και η ομάδα στην οποία το καλοκαίρι του 2011 η Κυριακοπούλου υπέγραψε συμβόλαιο.««Έκλεισε» ο Αθηναϊκός», άρθρο στον ιστότοπο Vironas.gr, 26 Ιουλίου 2011. Τον Απρίλιο του 2012 η παίκτρια προσέθεσε στη συλλογή της ένα ακόμη Κύπελλο Ελλάδος, με τον Αθηναϊκό να κάνει το νταμπλ στο τέλος της χρονιάς.«Δυναστεία Αθηναϊκού και στο Κύπελλο!», άρθρο στον ιστότοπο Gazzetta.gr, 9 Απριλίου 2012. Η αθλήτρια παρέμεινε στην ομάδα του Βύρωνα και την περίοδο 2012-13, χρονιά όπου η τελευταία δεν επανέλαβε την καλή πορεία του πρόσφατου παρελθόντος της.«Ανανεώσεις και μεταγραφές στον Αθηναϊκό» , άρθρο στον ιστότοπο SuperBasket.gr, 13 Ιουλίου 2012.

Τον Ιούλιο του 2013 ανακοινώθηκε η μεταγραφή της καλαθοσφαιρίστριας στον Ίκαρο Καλλιθέας, πρόδρομος του οποίου υπήρξε μέσω διάφορων ζυμώσεων η πρώτη της ομάδα, Α.Ε. Καλλιθέας-Τζιτζιφιών.

Για τη σεζόν 2014-15 επέστρεψε στον Παναθηναϊκό στον οποίο αγωνίζεται έως σήμερα.

 Εθνική Ελλάδος 
Η Κυριακοπούλου φόρεσε για πρώτη φορά το εθνόσημο τον Απρίλιο του 1996 σε αγώνα της Εθνικής Κορασίδων.Σοφία Κυριακοπούλου , στατιστικά της αθλήτριας στην επίσημη ιστοσελίδα της Εθνικής Ομοσπονδίας Καλαθοσφαίρισης. Στη διάρκεια της χρονιάς συμμετείχε σε 18 αγώνες σημειώνοντας 108 πόντους, 6,00 κατά μ.ό. Στην Εθνική Νεανίδων αγωνίστηκε για πρώτη φορά τον Ιούλιο του 1997, συγκεντρώνοντας 42 πόντους σε 11 αγώνες, 3,82 κατά μ.ό.

Στην Εθνική Νέων Γυναικών εντάχθηκε για πρώτη φορά τον Ιούλιο του 1999. Συνολικά διαγωνίστηκε σε 3 αγώνες σημειώνοντας 2 πόντους, 0,67 κατά μ.ό.

Το ντεμπούτο της με την Εθνική Γυναικών έλαβε χώρα τον Ιούνιο του 2005, οπότε και συμμετείχε στους Μεσογειακούς Αγώνες της Αλμερίας. Η επόμενη μεγάλη διοργάνωση στην οποία αγωνίστηκε ήταν το Ευρωμπάσκετ του 2005 που διεξήχθη στην Τουρκία, στο οποίο η Ελλάδα κατετάγη 10η στην τελική κατάταξη.«Αναχωρούν οι 12 για Τουρκία», άρθρο στον ιστότοπο του NovaΣΠΟΡ FM, 30 Αυγούστου 2005. Αγωνιζόμενη σε 5 αγώνες για 52 λεπτά, η αθλήτρια σημείωσε 2,8 πόντους, 1,0 ριμπάουντ και 0,4 ασσίστ κατά μέσο όρο.Sofia Kyriakopoulou, στατιστικά της αθλήτριας στον επίσημο ιστότοπο του αρχείου της FIBA.

 Διακρίσεις 
 Πρωτάθλημα Ελλάδος:   2012 
 Κύπελλο Ελλάδος:   2004, 2012
 Φιναλίστ Κυπέλλου Ελλάδος:   1999, 2005, 2010
 Συμμετοχή σε All-Star Game:   2006

 Παραπομπές 

 Εξωτερικοί σύνδεσμοι 

  Sofia Kyriakopoulou, στατιστικά της αθλήτριας στον επίσημο ιστότοπο της FIBA Europe.
  Sofia Kyriakopoulou, στατιστικά της αθλήτριας στον επίσημο ιστότοπο του αρχείου της FIBA.
  Συνέντευξη της αθλήτριας στον ιστότοπο SportsHero.gr, 15 Μαΐου 2017.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες ΔΑΣΑΛ
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Άρη Χολαργού
Κατηγορία:Καλαθοσφαιρίστριες ΦΕΑ
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες Γ.Σ. Ικάρου Καλλιθέας
Κατηγορία:Καλαθοσφαιρίστριες Κρόνου Αγίου Δημητρίου
Κατηγορία:Σμολ φόργουορντ
Κατηγορία:Πάουερ φόργουορντ